Sammen med The Niels Bohr International Academy og Det Kongelige Danske Videnskabernes Selskab præsenter Carlsbergfondet den verdensberømte teoretiske fysiker Stephen W. Hawking ved en Carlsberg Foundation Distinguished Lecture i DR Koncerthuset.

Med sig bringer Stephen W. Hawking foredraget Quantum Black Holes, der handler om universets gåder med fokus på de sorte huller, som han igennem et halvt århundrede har viet sit liv til at studere.

Den ikoniske fysiker vil i sit foredrag behandle spørgsmål som: Hvad kendetegner sorte huller? Findes de overhovedet i den form, som videnskaben almindeligvis har antaget? Og hvad skal man gøre, hvis man er i fare for at falde i et af dem?

»Hawking er en af vor tids betydeligste videnskabsmænd, og hans bidrag til vores viden om universet er enorm,« siger bestyrelsesformand for Carlsbergfondet, Flemming Besenbacher i en pressemeddelelse.

Foredraget finder sted den 24. august kl. 17 i DR Koncerthuset og billetter kan bestilles fra den 14. juli kl. 10:00 på billetlugen.dk